טיטי איינאו סובלת מתסמיני פוסט קורונה: "זה הזייה"
יותר ויותר דיווחים בארץ ובעולם ממחלימי קורונה שמספרים על תופעות לוואי קשות של פוסט קורונה. הרופאים מתארים תסמינים פיזיים ונפשיים שהותיר הנגיף בגופם של החולים. כעת מסתמן שגם אלו שהיו א-סימפטומטיים לנגיף סובלים מתסמיני הפוסט הקורונה.
שבעה ימים חלפו מאז בישרה טיטי איינאו לעוקביה שיצאה שלילית לנגיף והחלימה מהקורונה. מאז ניסתה איינאו לחזור לשגרה הרגילה שלה, אלא שאז גילתה כי הגוף שלה לא מאפשר לה. הדוגמנית חושפת שהיא סובלת מעייפות קיצונית שמעולם לא הכירה.
"חייבת לשתף אתכם באחת התופעות הנפוצות של אחרי הקורונה, תופעות לוואי, פשוט עייפות ברמה לא מוסברת. בימים הראשונים שהחלמתי ויצאתי מהבית, הייתי עושה פעילות מסויימת וגמורה והייתי צריכה לחזור הביתה. אי אפשר לחזור לשגרה ולפוצץ את הלוז כמו שהיה מלפני כי פשוט עייפים. בלילה אני ישנה עשר שעות ואני יכולה יותר, זה פשוט הזייה".